**รายละเอียดของประสบการณ์ภาคสนาม (มคอ.4)**

**คณะครุศาสตร์ มหาวิทยาลัยราชภัฏนครศรีธรรมราช**



หมวดที่ 1 ข้อมูลทั่วไป

**1. รหัสและชื่อรายวิชา**

1025804 การปฏิบัติงานวิชาชีพครูในสถานศึกษา 2 6(450)

Professional Teaching Practice II

**2. หลักสูตรและประเภทของรายวิชา**

วิชาบังคับเรียนทุกสาขาวิชาในหลักสูตรครุศาสตรบัณฑิต

**3. อาจารย์ผู้รับผิดชอบรายวิชา/อาจารย์ที่ปรึกษาการฝึกประสบการณ์**

**ภาคสนาม**

คณะกรรมการฝ่ายฝึกประสบการณ์วิชาชีพครู และอาจารย์นิเทศก์ทุกคน

**4. ภาคการศึกษา/ชั้นปีที่กำหนดให้มีการฝึกประสบการณ์ภาคสนามตามแผนการศึกษาของหลักสูตร**

ภาคการศึกษาที่ 1 ชั้นปีที่ 5

**5. วันที่จัดทำหรือปรับปรุงรายละเอียดของรายวิชาปฏิบัติการภาคสนามครั้งล่าสุด**

วันที่16 ตุลาคม 2561

### หมวดที่ 2 จุดมุ่งหมายและวัตถุประสงค์

**1. จุดมุ่งหมายของประสบการณ์ภาคสนาม เพื่อให้นักศึกษา**

1.1 จัดทำแผนและจัดการเรียนรู้ในรายวิชาที่สอดคล้องกับสาขาวิชาที่เรียนได้อย่างมีคุณภาพ

1.2 เลือกใช้หรือผลิตสื่อ และนวัตกรรมที่สอดคล้องกับการจัดเรียนรู้ได้อย่างมีคุณภาพ

1.3 ดำเนินการวัดและประเมินผลการเรียนรู้ได้ตามสภาพจริง

1.4 จัดทำบันทึกและรายงานผลการจัดการเรียนรู้ได้

1.5 ทำวิจัยเพื่อพัฒนาการเรียนรู้ได้อย่างมีประสิทธิภาพ

1.6 ดำเนินงานการการดูแลช่วยเหลือนักเรียนได้อย่างเป็นระบบและเหมาะสม

1.7 จัดทำโครงการส่งเสริมวิชาการและรายงานผลการดำเนินงานได้อย่างมีคุณภาพ

1.8 ปฏิบัติงานครูด้านอื่นๆ ที่ไม่ใช่งานสอนโดยตรงได้ถูกต้อง

1.9 เข้าร่วมสัมมนาทางการศึกษาได้อย่างเหมาะสม

1.10 มีเจตคติที่ดีและศรัทธาต่อวิชาชีพครู

**2. วัตถุประสงค์ของการพัฒนาหรือปรับปรุงประสบการณ์ภาคสนาม**

เพื่อให้ผู้เรียนสามารถบูรณาการความรู้ทั้งหมดที่ได้จากการเรียน สำหรับปฏิบัติงานด้านการจัดการเรียนรู้ ผลิตสื่อ การจัดกิจกรรมพัฒนาผู้เรียนและปฏิบัติงานอื่นๆ ในโรงเรียนให้สอดคล้องกับเกณฑ์มาตรฐานวิชาชีพครูของคุรุสภา/มาตรฐานคุณวุฒิระดับระดับปริญญาตรี สาขาครุศาสตร์ (หลักสูตรห้าปี)

หมวดที่ 3 การพัฒนาผลการเรียนรู้

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| รายวิชา | คุณธรรมจริยธรรม | | ความรู้ | | | | ทักษะทางปัญญา | | | ทักษะความสัมพันธ์ระหว่างบุคคลและความรับผิดชอบ | | | ทักษะการวิเคราะห์เชิงตัวเลข การสื่อสาร และเทคโนโลยีสารสนเทศ | | | ทักษะการจัดการเรียนรู้ | | | |
| 1 | 2 | 1 | 2 | 3 | 4 | 1 | 2 | 3 | 1 | 2 | 3 | 1 | 2 | 3 | 1 | 2 | 3 | 4 |
| **การปฏิบัติงานวิชาชีพครูในสถานศึกษา 2** | ⭘ | ⭘ | ⭘ | ⭘ | ⭘ | ⭘ | ⭘ | • | • | • | • | • | ⭘ | ⭘ | ⭘ | ⭘ | ⭘ | • | ⭘ |

**1. ด้านคุณธรรม จริยธรรม**

**1.1 ผลการเรียนรู้ ด้านคุณธรรม จริยธรรม**

1) มีพฤติกรรมที่แสดงออกด้านคุณธรรม จริยธรรม สำหรับครู

2) มีจรรยาบรรณวิชาชีพครู

**1.2 กลยุทธ์การสอนที่ใช้พัฒนาการเรียนรู้ด้านคุณธรรมและจริยธรรม**

กำหนดให้มีวัฒนธรรมองค์กรเพื่อเป็นการปลูกฝังให้นักศึกษามีระเบียบวินัย โดยเน้นการทำงาน ส่งงาน ให้ตรงเวลา มีความซื่อสัตย์โดยต้องไม่กระทำการทุจริต เช่น คัดลอกข้อมูลของผู้อื่นโดยไม่อ้างอิง เป็นต้น นอกจากนี้อาจารย์นิเทศก์ ครูพี่เลี้ยงทุกคนและผู้เกี่ยวข้องทุกฝ่ายต้องบูรณาการเรื่องคุณธรรมจริยธรรม ในการนิเทศการดำเนินงานเกี่ยวกับการปฏิบัติงานวิชาชีพครูของนักศึกษา เพื่อเป็นแบบอย่างที่ดีแก่นักศึกษารวมทั้งมีการจัดกิจกรรมส่งเสริมคุณธรรมจริยธรรม เช่น การยกย่องนักศึกษาที่ทำดี ทำประโยชน์แก่ส่วนรวม เสียสละ เป็นต้น

**1.3 กลยุทธ์การประเมินผลการเรียนรู้ด้านคุณธรรมและจริยธรรม**

1) ประเมินโดยใช้แบบประเมินคุณลักษณะความเป็นครูที่มีรายการครอบคลุมพฤติกรรมที่เกี่ยวข้อง

2) ประเมินจากการสังเกต ตรวจผลงาน และสัมภาษณ์ผู้เกี่ยวข้อง

3) ประเมินโดยผู้เกี่ยวข้องหลายฝ่าย ได้แก่ ผู้บริหารโรงเรียน ครูพี่เลี้ยง อาจารย์นิเทศก์วิชาเอกและอาจารย์นิเทศก์วิชาชีพครู

**2. ด้านความรู้**

**2.1 ผลการเรียนรู้ด้านความรู้** บูรณาการของความรู้เกี่ยวกับการศึกษาและวิชาชีพครู ได้แก่

1. ความรู้วิชาชีพครูตามที่คุรุสภากำหนด

1.1) ภาษาและเทคโนโลยีสำหรับครู

1.2) การพัฒนาหลักสูตร

1.3) การจัดการเรียนรู้

1.4) จิตวิทยาสำหรับครู

1.5) การวัดและประเมินผลการศึกษา

1.6) การบริหารจัดการในห้องเรียน

1.7) การวิจัยทางการศึกษา

1.8) นวัตกรรมและเทคโนโลยีสารสนเทศทางการศึกษา

1.9) ความเป็นครู

2) ความรู้เชิงบูรณาการระหว่างวิชาชีพครูกับวิชาชีพเฉพาะ

2.1) จิตวิทยาครูสำหรับการจัดการเรียนรู้แต่ละระดับการศึกษาและวิชาเอก

2.2) การพัฒนาหลักสูตรวิชาเฉพาะสำหรับการจัดการเรียนรู้แต่ละระดับการศึกษาและ

วิชาเอก

2.3) การจัดการเรียนรู้วิชาเฉพาะสำหรับการจัดการเรียนรู้แต่ละระดับการศึกษาและ

วิชาเอก

2.4) การจัดการชั้นเรียนแต่ละระดับการศึกษาและวิชาเอก

2.5) นวัตกรรมเทคโนโลยีสารสนเทศและการสื่อสารทางการศึกษาสำหรับการจัดการ เรียนรู้แต่ละระดับการศึกษาและวิชาเอก

2.6) การวัดและประเมินผลการศึกษาวิชาเฉพาะสำหรับการจัดการเรียนรู้แต่ละระดับ

การศึกษาและวิชาเอก

**2.2 กลยุทธ์การสอนที่ใช้พัฒนาการเรียนรู้ด้านความรู้**

1) จัดปฐมนิเทศ สัมมนาระหว่างและหลังการฝึกประสบการณ์วิชาชีพครู

2) ปฏิบัติการจัดการเรียนรู้และงานครูอื่นๆ ร่วมกับครูพี่เลี้ยง

**2.3 กลยุทธ์การประเมินผลการเรียนรู้ด้านความรู้**

1) พิจารณาจากแบบวัดและประเมินผลด้านต่างๆ ที่เกี่ยวข้อง

2) ประเมินผลการปฏิบัติงานวิชาชีพครูตลอดภาคการศึกษาจากรายงานสรุปผลการจัดการปฏิบัติการสอนและสรุปผลงานอื่นๆที่ได้ปฏิบัติมาตลอดภาคการศึกษา

**3. ด้านทักษะทางปัญญา**

**3.1 ผลการเรียนรู้ด้านทักษะทางปัญญา**

1) สามารถคิดค้นหาข้อเท็จจริง ทำความเข้าใจ และประเมินข้อมูลสารสนเทศและแนวคิดจากแหล่งข้อมูลที่หลากหลาย เพื่อใช้ในการปฏิบัติงานสอนและงานครู รวมทั้งการวินิจฉัยผู้เรียนและการวิจัยเพื่อพัฒนาผู้เรียน

2) สามารถคิดแก้ปัญหาในการจัดการเรียนรู้ที่มีความสลับซับซ้อน เสนอทางออกและนำไปสู่การแก้ไขได้อย่างสร้างสรรค์

3) มีความเป็นผู้นำทางปัญญาในการคิดพัฒนาการจัดการเรียนรู้อย่างสร้างสรรค์และมีวิสัยทัศน์

**3.2 กลยุทธ์การสอนที่ใช้ในการพัฒนาการเรียนรู้ด้านทักษะทางปัญญา**

1) การวิเคราะห์ผู้เรียน หลักสูตรและเนื้อหาวิชาเพื่อจัดกระบวนการเรียนรู้

2) วิเคราะห์กรณีศึกษาและสะท้อนความคิดการวิเคราะห์ผลงานต่าง ๆ

3) การถอดบทเรียนจากประสบการณ์การเรียนรู้เพื่อใช้ในการพัฒนางานและการสร้างองค์ความรู้ด้วยตนเอง

4) วิเคราะห์ผู้เรียน สภาพปัญหา ความต้องการ เพื่อนำไปสู่การออกแบบกระบวนการวิจัย

พัฒนาการเรียนรู้ของผู้เรียน

5) ดำเนินการศึกษาผู้เรียนรายกรณี ตามระบบการศึกษาผู้เรียนรายกรณีและรายงานผล

6) ดำเนินงานโครงการส่งเสริมวิชาการและรายงานผลการดำเนินงาน

7) ส่งเสริมให้มีการเผยแพร่ผลงานวิจัย นวัตกรรมการเรียนการสอนและให้มีการเรียนรู้ร่วมกัน

**3.3 กลยุทธ์การประเมินผลการเรียนรู้ด้านทักษะทางปัญญา**

1) ประเมินตามสภาพจริงจากผลงานและการปฏิบัติของนักศึกษา ได้แก่ แผนการจัดการเรียนรู้ การจัดการเรียนรู้ การออกแบบกระบวนการวิจัยเพื่อพัฒนาการเรียนรู้ของผู้เรียน ผลงานวิจัย นวัตกรรมการเรียนการสอน การศึกษาผู้เรียนรายกรณี การดำเนินโครงการส่งเสริมวิชาการและรายงานผลโครงการ

2) พิจารณาโดยใช้แบบวัดและประเมินผลด้านต่างๆที่เกี่ยวข้อง จากรายงานสรุปผลการจัดการปฏิบัติการสอนและสรุปผลงานอื่นๆ ที่ได้ฝึกปฏิบัติมาตลอดภาค

**4. ทักษะความสัมพันธ์ระหว่างบุคคลและความรับผิดชอบ**

**4.1 ผลการเรียนรู้ด้านทักษะความสัมพันธ์ระหว่างบุคคล และความรับผิดชอบ**

1) มีความไวในการรับความรู้สึกของผู้เรียนด้วยความเข้าใจ และความรู้สึกเชิงบวก มีวุฒิภาวะทางอารมณ์และทางสังคม

2) มีความเอาใจใส่ มีส่วนช่วยเหลือและเอื้อต่อการแก้ปัญหาความสัมพันธ์ในกลุ่มและระหว่างกลุ่มผู้เรียนได้อย่างสร้างสรรค์

3) มีความสัมพันธ์ที่ดีกับผู้เรียน เป็นผู้นำและผู้ตามที่มีความรับผิดชอบต่อส่วนรวมทั้งด้านเศรษฐกิจสังคมและสิ่งแวดล้อม

**4.2 กลยุทธ์การสอนที่ใช้ในการพัฒนาการเรียนรู้ด้านทักษะความสัมพันธ์ระหว่างบุคคลและความรับผิดชอบ**

กำหนดกิจกรรมการฝึกประสบการณ์วิชาชีพครูให้มีการทำงานเป็นกลุ่ม การทำงานที่ต้องประสานงานกับผู้อื่นข้ามวิชาเอกหรือต้องค้นคว้าหาข้อมูลจากการสัมภาษณ์บุคคลอื่นหรือผู้มีประสบการณ์โดยมีความคาดหวังในผลการเรียนรู้ด้านทักษะความสัมพันธ์ระหว่างตัวบุคคล

**4.3 กลยุทธ์การประเมินผลการเรียนรู้ด้านทักษะความสัมพันธ์ระหว่างบุคคลและความรับผิดชอบ**

ประเมินจากพฤติกรรมและการแสดงออกของนักศึกษาในการนำเสนอผลการฝึกประสบการณ์ การสัมมนาและสังเกตจากพฤติกรรมที่แสดงออกในการร่วมกิจกรรมต่างๆ และความครบถ้วนชัดเจน ตรงประเด็นของข้อมูล ตามแบบวัดและประเมินผลที่เกี่ยวข้อง

**5. ด้านทักษะการวิเคราะห์เชิงตัวเลข การสื่อสารและการใช้เทคโนโลยีสารสนเทศ**

**5.1 ผลการเรียนรู้ด้านทักษะการวิเคราะห์เชิงตัวเลข การสื่อสารและการใช้เทคโนโลยีสารสนเทศ**

1) มีความไวในการวิเคราะห์และเข้าใจข้อมูลสารสนเทศที่ได้รับจากผู้เรียนอย่างรวดเร็ว

ทั้งที่เป็นตัวเลขเชิงสถิติหรือคณิตศาสตร์ ภาษาพูดหรือภาษาเขียน

2) มีความสามารถในการใช้ดุลยพินิจที่ดีในการประมวลผล แปลความหมาย และเลือกใช้ข้อมูลสารสนเทศที่เกี่ยวข้องกับวิชาที่สอนและงานครูที่รับผิดชอบโดยใช้เทคโนโลยีสารสนเทศได้ดี

3) มีความสามารถในการสื่อสารกับผู้เรียน เพื่อนร่วมวิชาชีพอย่างมีประสิทธิภาพ ทั้งการพูด

การเขียนและการนำเสนอด้วยรูปแบบที่เหมาะสมกับกลุ่มเป้าหมาย

**5.2 กลยุทธ์การสอนที่ใช้ในการพัฒนาการเรียนรู้ด้านทักษะการวิเคราะห์เชิงตัวเลขการสื่อสาร**

**และการใช้เทคโนโลยี**

1) ให้นักศึกษาได้วิเคราะห์ข้อมูลเพื่อดำเนินงานสอนและงานอื่นๆ ให้วิเคราะห์สถานการณ์

จำลองและสถานการณ์เสมือนจริง และนำเสนอการแก้ปัญหาที่เหมาะสม เรียนรู้เทคนิคการ

ประยุกต์เทคโนโลยีสารสนเทศในหลากหลายสถานการณ์

2) จัดกิจกรรมสัมมนาการปฏิบัติงานวิชาชีพครูที่ให้นักศึกษาได้ออกแบบนำเสนอผลการศึกษา

การปฏิบัติงานด้วยสื่อเทคโนโลยีและรูปแบบที่หลากหลาย

**5.3 กลยุทธ์การประเมินผลการเรียนรู้ด้านการวิเคราะห์เชิงตัวเลข การสื่อสารและการใช้เทคโนโลยี**

1) ประเมินจากเทคนิคการนำเสนอ การจัดการเรียนรู้ โดยใช้เทคโนโลยีสารสนเทศหรือคณิตศาสตร์และสถิติ

2) ประเมินจากความสามารถในการอธิบายการอภิปรายกรณีศึกษาต่างๆ ที่มีการนำเสนอต่อชั้นเรียน

การจัดกิจกรรมการเรียนรู้

3) ประเมินจากการตรวจผลงานที่เกี่ยวข้อง

**6. ด้านทักษะการจัดการเรียนรู้**

**6.1 ผลการเรียนรู้ด้านการจัดการเรียนรู้**

1) มีความเชี่ยวชาญในการจัดการเรียนรู้ที่มีรูปแบบหลากหลาย ทั้งรูปแบบที่เป็นทางการรูปแบบกึ่ง

ทางการและรูปแบบไม่เป็นทางการอย่างสร้างสรรค์

2) มีความเชี่ยวชาญในการจัดการเรียนรู้สำหรับผู้เรียนที่หลากหลายทั้งผู้เรียนที่มีความสามารถพิเศษ

ที่มีความสามารถปานกลาง และผู้เรียนที่มีความต้องการพิเศษอย่างมีนวัตกรรม

3) มีความเชี่ยวชาญในการจัดการเรียนรู้ในสาขาวิชาที่จะสอนอย่างบูรณาการ

**6.2 กลยุทธ์การสอนที่ใช้ในการพัฒนาการเรียนรู้ด้านการจัดการเรียนรู้**

1) การปฏิบัติการสอนในสถานศึกษา

2) การนิเทศจากอาจารย์นิเทศและครูพี่เลี้ยง

**6.3 กลยุทธ์การประเมินผลการเรียนรู้ด้านทักษะการจัดการเรียนรู้**

1) ประเมินโดยใช้แบบประเมินความสามารถในการจัดการเรียนรู้ และที่เกี่ยวข้อง

2) ประเมินโดยการสังเกต สัมภาษณ์นักเรียนและผู้ที่เกี่ยวข้อง และตรวจแผนการจัดการ

เรียนรู้และบันทึกหลังจัดการเรียนรู้

3) ประเมินการจัดการเรียนรู้ โดยผู้เรียน ตนเอง ครูพี่เลี้ยงและอาจารย์นิเทศ

หมวดที่ 4 ลักษณะและการดำเนินงาน

1. คำอธิบายรายวิชา

1025804 การปฏิบัติงานวิชาชีพครูในสถานศึกษา 2 (Professional Teaching Practice II)

ปฏิบัติงานในหน้าที่ครู การจัดการเรียนรู้ในวิชาเฉพาะงานสนับสนุนการเรียนการสอนการวิจัยพัฒนาผู้เรียน และงานโครงการเฉพาะอื่นๆ ภายใต้การนิเทศของอาจารย์ประจำหลักสูตร อาจารย์ผู้สอนหรือผู้ที่ได้รับมอบหมายจากคณะครุศาสตร์ และครูพี่เลี้ยงในสถานศึกษา รวบรวมและสรุปผลการปฏิบัติงานด้านต่างๆ นำเสนอในช่วงการสัมมนาระหว่างและหลังการปฏิบัติงานวิชาชีพครู

2. กิจกรรมของนักศึกษา

ฝึกงานสอนและงานครูด้านอื่นๆ เป็นระยะเวลา 1 ภาคเรียน โดยปฏิบัติการสอน 8 - 12 ชั่วโมงต่อสัปดาห์และงานอื่นๆในโรงเรียนที่เกี่ยวข้องกับนักเรียน เช่น งานวิชาการ งานด้านกิจการนักเรียน งานธุรการ งานบริหารทรัพยากรมนุษย์ งานประชาสัมพันธ์ งานทะเบียน งานครูประจำชั้น หรืองานอื่นๆ ที่ได้รับมอบหมาย

**3. งานที่นักศึกษาได้รับมอบหมาย**

**3.1. การพัฒนาตนเองและคุณลักษณะความเป็นครู**

1) ดำเนินการประเมินตนเองตามแบบที่กำหนด

2) บันทึกข้อมูลพื้นฐานเกี่ยวกับตนเอง โรงเรียนฝึกประสบการณ์วิชาชีพครู

3) จัดทำแผนปฏิบัติงานตามกรอบภาระงานและงานอื่นที่โรงเรียนมอบหมาย

4) บันทึกการปฏิบัติงานประจำสัปดาห์และพัฒนาคุณลักษณะความเป็นครู

**3.2 งานการจัดการเรียนรู้**

1) สังเกตการสอนของเพื่อนนักศึกษา /ครูประจำการและวิเคราะห์ผล

2) ศึกษาวิเคราะห์หลักสูตรและจัดการทำแผนการจัดการเรียนรู้

3) จัดการเรียนรู้ตามแผนและรายงานผลการจัดการเรียนรู้และสอนซ่อมเสริม

4) วางแผนและดำเนินการจัดป้ายนิเทศตามสาระ/วิชาที่รับผิดชอบและ ตามเหตุการณ์/วันสำคัญ

**3.3 การวิจัยเพื่อพัฒนาการเรียนรู้**

1) สำรวจสภาพปัญหาของการจัดการเรียนรู้ตามกลุ่มสาระที่รับผิดชอบ

2) ศึกษาวิเคราะห์ปัญหาและแนวทางในการแก้ปัญหาการจัดการเรียนรู้

3) เขียนเค้าโครงวิจัยเพื่อพัฒนาการเรียนรู้

4) ดำเนินการวิจัย

5) เขียนรายงานการวิจัย

**3.4 การดำเนินงานโครงการส่งเสริมวิชาการ (รายโรงเรียน)**

1) ศึกษาบริบทความต้องการจำเป็นในการทำโครงการส่งเสริมวิชาการ

2) เขียนโครงการและเสนอโครงการ

3) เตรียมการ/วางแผนดำเนินการ

4) จัดกิจกรรม/ดำเนินโครงการ

5) ประเมินและรายงานผลโครงการ

**3.5 การศึกษาผู้เรียนรายกรณี**

1) ศึกษาและวางแผนการดำเนินงานการศึกษาผู้เรียนรายกรณี

###### 2) ปฏิบัติงาน/ดำเนินงานการศึกษาผู้เรียนรายกรณี

###### - การรู้จักผู้เรียนเป็นรายบุคคล

###### - การคัดกรอง

- การส่งเสริมนักเรียน

- การป้องกันและแก้ไข

- การส่งต่อหรือการศึกษาผู้เรียนเป็นรายกรณี

###### 3) วิเคราะห์ สรุปข้อมูลและรายงานผลการดำเนินงาน

###### 4) จัดทำรายงานการดำเนินงานการศึกษาผู้เรียนเป็นรายกรณี

**4. การติดตามผลการเรียนรู้การฝึกประสบการณ์ภาคสนามของนักศึกษา**

|  |  |
| --- | --- |
| สัปดาห์ที่ | หัวข้อ/รายละเอียด |
| **ก่อนเปิดภาคเรียน** | เตรียมความพร้อมก่อนออกปฏิบัติงานวิชาชีพครูในสถานศึกษา  - คณะครุศาสตร์ จัดปฐมนิเทศเพื่อจัดกิจกรรมส่งเสริมความเป็นครู ทบทวนความรู้และเพิ่มสมรรถนะในการปฏิบัติงาน ได้แก่ การออกแบบการจัดการเรียนรู้ การวิจัยเพื่อพัฒนาการเรียนรู้ การวางแผนดำเนินการ รายงานผลโครงการ การดำเนินงานระบบดูแลช่วยเหลือนักเรียนหรือการศึกษาผู้เรียนเป็นรายกรณี การปฏิบัติงานด้านอื่นๆ การปลูกฝังจิตวิญญาณความเป็นครูการทำงานร่วมกันและประเมินความพร้อมของนักศึกษาก่อนปฏิบัติงาน |
| **1** | **เตรียมความพร้อมและวางแผนการปฏิบัติงานวิชาชีพครูในสถานศึกษา**  - โรงเรียนจัดปฐมนิเทศให้นักศึกษาได้รับรู้เกี่ยวกับโรงเรียน เช่น ปรัชญา วิสัยทัศน์ นโยบาย ระบบบริหาร ระเบียบวินัย ข้อบังคับต่างๆ ของโรงเรียน เพื่อนักศึกษาจะได้ปฏิบัติตนให้ถูกต้อง นักศึกษาพบครูพี่เลี้ยงเพื่อเรียนรู้เรื่องทั่วไปเกี่ยวกับโรงเรียน การบริหารทั่วไป งานกิจการนักเรียนหรือฝ่ายปกครอง งานทะเบียนนักเรียน งานประชาสัมพันธ์หรืองานที่ทางโรงเรียนได้มอบหมาย และวางแผนการเรียนรู้/การฝึก-ปฏิบัติงานด้านต่างๆ ตลอดภาคการศึกษา  - นักศึกษาศึกษาข้อมูลเกี่ยวกับนักเรียน หลักสูตร ระดับชั้นที่สอนและ แหล่งข้อมูลการเรียนการสอน  - นักศึกษาจัดทำโครงสร้างรายวิชา (กำหนดการสอน) หน่วยการเรียนรู้ แผนการจัดการเรียนรู้อย่างน้อยหน่วยการเรียนรู้ที่ 1 ร่วมกับครูพี่เลี้ยง |
| 1 - 4 | **ปฏิบัติการจัดการเรียนการสอนโดยมีอาจารย์นิเทศก์/ครูพี่เลี้ยงให้คำปรึกษา**  - นักศึกษาต้องส่งแผนการจัดการเรียนรู้ก่อนสอน อย่างน้อย 1 สัปดาห์ เพื่อให้ครูพี่เลี้ยงตรวจสอบความถูกต้องของเนื้อหา วิธีการ และสามารถให้คำปรึกษา แนะนำนักศึกษาล่วงหน้า ก่อนนำแผนการจัดการเรียนรู้ไปปฏิบัติจริง  **-** ครูพี่เลี้ยงสังเกตการสอนของนักศึกษาทุกครั้งที่นักศึกษาปฏิบัติการจัดการเรียนรู้  **-** ครูพี่เลี้ยงให้คำแนะนำและร่วมอภิปรายผลหลังการจัดการเรียนรู้ของนักศึกษา เพื่อติดตามการพัฒนาในการปฏิบัติงานวิชาชีพครูของนักศึกษา |

|  |  |
| --- | --- |
| สัปดาห์ที่ | หัวข้อ/รายละเอียด |
|  | **-** นักศึกษาวางแผนการดำเนินงานวิจัยเพื่อพัฒนาการเรียนรู้ การดำเนินงานระบบดูแลช่วยเหลือนักเรียนหรือการศึกษาผู้เรียนรายกรณี และโครงการส่งเสริมวิชาการ  - นักศึกษาวางแผนสังเกตการสอนของครูพี่เลี้ยงหรือของเพื่อนนักศึกษา  - นักศึกษาเรียนรู้/ฝึกปฏิบัติงานอื่น ๆ ที่ได้รับมอบหมาย |
| **4** | **ประเมินผลครั้งที่ 1** โดยครูพี่เลี้ยง ผู้บริหารโรงเรียน และอาจารย์นิเทศก์ ให้คะแนนความก้าวหน้าในการปฏิบัติงานวิชาชีพครูลงในแบบประเมินที่กำหนดและให้ข้อมูลย้อนกลับเพื่อการปรับปรุงและพัฒนาการปฏิบัติงานวิชาชีพครูของนักศึกษา |
| **5 - 6** | **ปฏิบัติการจัดการเรียนการสอนโดยปรับปรุงแก้ไขตามข้อเสนอแนะจากการประเมินครั้งที่ 1**  - นักศึกษาปฏิบัติการจัดการเรียนการสอนโดยปรับปรุง แก้ไขตามข้อเสนอแนะของอาจารย์นิเทศก์/ครูพี่เลี้ยง เน้นการทำบันทึกหลังจัดการเรียนรู้ คุมชั้นเรียน การตรวจงานนักเรียน การแก้ปัญหา ในระหว่างการสอนอย่างมีประสิทธิภาพ  - นักศึกษาดำเนินงานวิจัยเพื่อพัฒนาการเรียนรู้ ระบบดูแลช่วยเหลือนักเรียน/การศึกษาผู้เรียนเป็นรายกรณีและโครงการส่งเสริมวิชาการพร้อมทั้งเรียนรู้งานอื่นๆ ในหน้าที่ครู |
| 7 - 8 | **ประเมินผลครั้งที่ 2** โดยครูพี่เลี้ยง ผู้บริหารโรงเรียน และอาจารย์นิเทศก์ ให้คะแนนความก้าวหน้าในการปฏิบัติงานวิชาชีพครูลงในแบบประเมินที่กำหนดและให้ข้อมูลย้อนกลับ เพื่อการปรับปรุงพัฒนาของนักศึกษา |
| 9 | โครงการสัมมนานักศึกษาระหว่างปฏิบัติงานวิชาชีพครู |
| 9 - 11 | **ปฏิบัติการจัดการเรียนการสอนโดยปรับปรุงแก้ไขตามข้อเสนอแนะของอาจารย์นิเทศก์จากการประเมินครั้งที่ 2**  - นักศึกษาปฏิบัติการสอนโดยอิสระเ น้นการผลิตสื่อการสอนการประเมินผลนักเรียน รวมทั้งการติดตามผล  - นักศึกษาดำเนินการดำเนินงานวิจัยเพื่อพัฒนาการเรียนรู้ ระบบดูแลช่วยเหลือนักเรียน/การศึกษาผู้เรียนเป็นรายกรณี และโครงการส่งเสริมวิชาการ พร้อมทั้งเรียนรู้งานอื่นๆ ในหน้าที่ครู |
| 12 - 13 | **ประเมินผลครั้งที่ 3** โดยครูพี่เลี้ยง ผู้บริหารโรงเรียน และอาจารย์นิเทศก์ ให้คะแนนความก้าวหน้าในการปฏิบัติงานวิชาชีพครูลงในแบบประเมินที่กำหนดและให้ข้อมูลย้อนกลับ เพื่อการปรับปรุงพัฒนาของนักศึกษา |
| 14 - 16 | **ปฏิบัติการจัดการเรียนการสอนโดยปรับปรุงแก้ไขตามข้อเสนอแนะของอาจารย์นิเทศก์จากการประเมินครั้งที่ 3**  - นักศึกษาปฏิบัติการสอนโดยอิสระเ น้นการผลิตสื่อการสอนการประเมินผลนักเรียน รวมทั้งการติดตามผล  - นักศึกษาดำเนินการดำเนินงานวิจัยเพื่อพัฒนาการเรียนรู้ ระบบดูแลช่วยเหลือนักเรียน/การศึกษาผู้เรียนเป็นรายกรณี และโครงการส่งเสริมวิชาการ พร้อมทั้งเรียนรู้งานอื่นๆ ในหน้าที่ครู |

|  |  |
| --- | --- |
| สัปดาห์ที่ | หัวข้อ/รายละเอียด |
| 17 | **ประเมินผลครั้งที่ 4** โดยครูพี่เลี้ยง ผู้บริหารโรงเรียน และอาจารย์นิเทศก์ ให้คะแนนความก้าวหน้าในการปฏิบัติงานวิชาชีพครูลงในแบบประเมินที่กำหนดและให้ข้อมูลย้อนกลับ เพื่อสรุปผลการปฏิบัติงาน |
| 18 | **ปฏิบัติการจัดการเรียนการสอนโดยปรับปรุงแก้ไขตามข้อเสนอแนะของอาจารย์นิเทศก์จากการประเมินครั้งที่ 4**  - นักศึกษาปฏิบัติการสอนโดยอิสระ การประเมินผลนักเรียน รวมทั้งการติดตามผล **เน้นการประเมินและรายงานผลการปฏิบัติงานทุกๆด้าน**  - ให้นักเรียนประเมินการสอน  - นักศึกษาประเมินตนเองหลังปฏิบัติงานวิชาชีพครู  - นักศึกษาบันทึกข้อมูลลงสมุดปฏิบัติงานให้สมบูรณ์ และทำรายงานตามกรอบภาระงานส่งให้อาจารย์นิเทศก์แต่ละสาขาวิชา เพื่อประเมินสรุปผลต่อไป |
| 18 | - สัมมนาหลังปฏิบัติงานวิชาชีพครูสถานศึกษา  - นักศึกษาปฏิบัติงานที่เกี่ยวข้อง ณ สถานศึกษาให้แล้วเสร็จและสมบูรณ์ตามที่ได้รับมอบหมาย |
| 19 - 20 | **ประเมินสรุปผล** โดยครูพี่เลี้ยง ผู้บริหารโรงเรียน และอาจารย์นิเทศก์ ประเมินสรุปผลการปฏิบัติงานวิชาชีพครูของนักศึกษา เสนอแนะแนวทางเพื่อการปรับปรุงพัฒนาตนเองของนักศึกษาและวิชาชีพครูในอนาคต ผ่านระบบการประเมินสรุปผลonline |
| 21 - 22 | - ประมวลผลและตัดสินผลการปฏิบัติงาน(ตัดเกรด)  - โรงเรียนส่งตัวนักศึกษากลับมหาวิทยาลัย |

**5. บทบาทของผู้เกี่ยวข้องกับการฝึกประสบการณ์ภาคสนามของนักศึกษา**

การฝึกประสบการณ์ภาคสนามของนักศึกษาจะบรรลุเป้าหมายที่กำหนดไว้ได้ จะต้องประกอบด้วยองค์กรที่มีประสิทธิภาพ โดยเฉพาะด้านบุคลากรซึ่งประกอบด้วยบุคคลหลายฝ่ายที่สำคัญคือ ฝ่ายฝึกประสบการณ์วิชาชีพครู (Training Experience of Education) อาจารย์นิเทศก์ (Supervisor) ครูพี่เลี้ยง (Classroom Cooperating Teacher) และผู้บริหารโรงเรียนฝึก-ประสบการณ์วิชาชีพ (School Admistrator) โดยแบ่งบุคลากรที่เกี่ยวข้องเป็น 2 ฝ่าย และแต่ละฝ่ายมีบทบาทหน้าที่ดังนี้

**5.1 ฝ่ายมหาวิทยาลัย** แบ่งเป็น

5.1.1 คณะกรรมการฝ่ายฝึกประสบการณ์วิชาชีพครู ประกอบด้วยรองคณบดีคณะครุศาสตร์ที่ได้รับมอบหมาย กรรมการประจำหลักสูตร และอาจารย์คณะครุศาสตร์ที่เกี่ยวข้องมีบทบาทและหน้าที่ ดังนี้

1) วางแผนการฝึกประสบการณ์ภาคสนามทุกขั้นตอนของนักศึกษาตลอดหลักสูตร

2) จัดอาจารย์นิเทศก์ของการฝึกประสบการณ์ภาคสนามทุกขั้นตอน

3) เสนอชื่อโรงเรียนฝึกประสบการณ์วิชาชีพครูและวันเวลาออกไปนิเทศ

4) จัดทำแบบบันทึกและแบบประเมินการฝึกประสบการณ์ภาคสนาม

5) จัดทำคู่มือการฝึกประสบการณ์ภาคสนาม

6) ร่วมปฐมนิเทศและสัมมนานักศึกษาทั้งก่อน ระหว่างและหลังการฝึกประสบการณ์ภาคสนาม

7) กำหนดบทบาทหน้าที่ของอาจารย์นิเทศก์และครูพี่เลี้ยง

8) ประชุมทำความเข้าใจกับครูพี่เลี้ยง อาจารย์นิเทศก์

9) ประมวลและตัดสินผลการฝึกประสบการณ์ภาคสนาม

10) ปรับปรุงการจัดประสบการณ์ภาคสนามให้บังเกิดผลต่อการพัฒนาคุณภาพนักศึกษามากยิ่งขึ้น

11) พิจารณาแก้ปัญหา ให้ข้อเสนอแนะที่เป็นประโยชน์และสร้างสรรค์ต่อการฝึก

ประสบการณ์

5.1.2 อาจารย์นิเทศก์ เป็นอาจารย์ที่ได้รับการแต่งตั้งจากมหาวิทยาลัยให้เป็นอาจารย์ นิเทศก์ แบ่งเป็นอาจารย์นิเทศก์วิชาเอกและอาจารย์นิเทศก์วิชาชีพครูมีบทบาทและหน้าที่ ดังนี้

1) ปฐมนิเทศนักศึกษาและส่งมอบนักศึกษาไปประจำโรงเรียนในวันแรกของ

การฝึกประสบการณ์ภาคสนาม

2) เป็นตัวแทนของมหาวิทยาลัยในการประสานงาน กับโรงเรียนเกี่ยวกับการ ฝึกประสบการณ์ภาคสนามของนักศึกษา

3) เป็นที่ปรึกษาและให้คำแนะนำแก่นักศึกษาเพื่อแก้ปัญหาการทั้งด้านการ ปฏิบัติงานและการปฏิบัติงานให้เป็นไปตามคุณลักษณะความเป็นครูตามกรอบภาระงานที่กำหนด

4) ให้คำแนะนำการปฏิบัติงานวิชาชีพครูทุกๆ ด้าน โดยอาจารย์นิเทศวิชาเอก

เน้นการนิเทศด้านการจัดการเรียนรู้ และการวิจัยเพื่อพัฒนาการเรียนรู้ส่วน อาจารย์นิเทศวิชาชีพครู เน้นการประสานงานกับโรงเรียน การนิเทศงานด้านการ ดำเนินงานโครงการส่งเสริมวิชาการ การศึกษารายกรณี การพัฒนาตนเอง ของนักศึกษาในการเรียนรู้และการฝึกปฏิบัติงานด้านอื่นๆ ของโรงเรียน

5) เสนอข้อคิดเห็นที่เป็นประโยชน์ต่อการพัฒนากระบวนการจัดประสบการณ์ ภาคสนาม

6) สร้างสัมพันธภาพที่ดีระหว่างโรงเรียนกับมหาวิทยาลัย นักศึกษากับมหาวิทยาลัยและ

โรงเรียนกับนักศึกษาและบุคลากรในโรงเรียน

7) นิเทศและประเมินการปฏิบัติงานวิชาชีพครูของนักศึกษาตามระยะที่กำหนด

8) ร่วมสรุปผลการประเมินการฝึกประสบการณ์ภาคสนาม

**5.2 ฝ่ายโรงเรียน** แบ่งเป็น

**5.2.1 ผู้บริหารโรงเรียน**

ผู้บริหารโรงเรียน หมายถึง หัวหน้าสถานศึกษาหรือผู้ที่ได้รับมอบหมายจากหัวหน้าสถานศึกษาให้ปฏิบัติหน้าที่รับผิดชอบเป็นผู้ที่มีบทบาทสำคัญยิ่งในการปฏิบัติงานวิชาชีพครูในสถานศึกษาซึ่งอาจจำแนกบทบาทหน้าที่ของผู้บริหารโรงเรียน

**1) ด้านการจัดการปฏิบัติการสอนในสถานศึกษาในโรงเรียน**

1.1) ให้ความร่วมมือกับมหาวิทยาลัยในการผลิตครูเพื่อให้สอดคล้องกับความ

ต้องการของผู้ใช้ครู

1.2) ให้ใช้โรงเรียนเป็นสถานที่ฝึกประสบการณ์ภาคสนามของนักศึกษา

1.3) มีส่วนร่วมในการดำเนินงานที่เกี่ยวข้องกับการจัดประสบการณ์ภาคสนาม

ให้คำแนะนำ ข้อเสนอแนะและเข้าประชุมอย่างน้อยปีละ 1 ครั้ง

1.4 ร่วมประเมินผลการปฏิบัติงานวิชาชีพครูของนักศึกษาตามแบบประเมินที่

กำหนด

**2) ด้านการปฐมนิเทศนักศึกษา**

2.1) แนะนำเกี่ยวกับสถานที่และสภาพทั่วไปของโรงเรียนและชุมชน

2.2) แนะนำให้รู้จักกับบุคลากรในโรงเรียน เช่น คณะผู้บริหารโรงเรียน ครูประจำชั้น

ครูผู้สอน ครูพี่เลี้ยงตลอดจนวิทยากรพิเศษและผู้ทรงคุณวุฒิของโรงเรียน

2.3) ชี้แจงเกี่ยวกับภารกิจของโรงเรียนและสภาพบริบทของโรงเรียน

2.4) ชี้แจงเกี่ยวกับระเบียบข้อบังคับ ข้อตกลงหรือกติกาของโรงเรียนที่จะต้อง

ยึดถือเป็นแนวปฏิบัติ

2.5) แนะนำเกี่ยวกับสิ่งอำนวยความสะดวกหรือบริการต่างๆ ของโรงเรียน และ

สถานที่ทำงานของนักศึกษา

2.6) หาโอกาสแนะนำให้รู้จักบุคคลสำคัญของท้องถิ่น ขนบธรรมเนียมประเพณี

ของท้องถิ่นและการมีส่วนร่วมในกิจกรรมของท้องถิ่น

**3) ด้านการจัดหาครูผู้ประสานงาน ครูพี่เลี้ยง**

3.1) จัดบุคลากรของโรงเรียนคนใดคนหนึ่งให้เป็นผู้ประสานงานกับ

มหาวิทยาลัย อาจารย์นิเทศก์ และนักศึกษาที่ไปปฏิบัติการสอนใน

สถานศึกษา

3.2) พิจารณาจัดครูพี่เลี้ยงให้กับนักศึกษาฝึกประสบการณ์ภาคสนามใน

ขั้นตอนต่างๆ

3.3) สนับสนุนให้บุคลากรตามข้อ 3.1 และ 3.2 ได้เข้าร่วมประชุมสัมมนา

เกี่ยวกับการฝึกประสบการณ์ภาคสนามที่มหาวิทยาลัยจัดขึ้น

**4) ด้านการประสานงานกับอาจารย์นิเทศของมหาวิทยาลัย**

4.1) อำนวยความสะดวกในการติดต่อประสานงานและการนิเทศนักศึกษาของอาจารย์นิเทศก์

4.2) แลกเปลี่ยนความคิดเห็นกับอาจารย์นิเทศก์และกรรมการฝ่ายฝึก-ประสบการณ์วิชาชีพครูของมหาวิทยาลัย

4.3) ให้ข้อเสนอแนะเพื่อปรับปรุงกระบวนการจัดประสบการณ์ภาคสนามให้ดียิ่งขึ้น

**5) ด้านการปฏิบัติงานของนักศึกษา**

5.1) มอบหมายงานตามขั้นตอนการฝึกประสบการณ์ภาคสนามให้กับนักศึกษา

5.2) นิเทศและติดตามผลการฝึกประสบการณ์ภาคสนาม

5.3) ควบคุมดูแลและแก้ไขปัญหาในด้านการปฏิบัติของนักศึกษา

5.4) ให้คำปรึกษาแก่นักศึกษาฝึกประสบการณ์ภาคสนาม

5.5) จัดสวัสดิการที่จำเป็นแก่นักศึกษา

5.6) พิจารณาและอนุมัติโครงการต่างๆ ที่นักศึกษาจัดทำขึ้น

5.7) ประเมินผลการฝึกประสบการณ์ภาคสนามของนักศึกษา

**5.2.2 ครูพี่เลี้ยง**

ครูพี่เลี้ยง หมายถึง ครูที่อยู่ในสายชั้นที่นักศึกษาไปฝึกประสบการณ์ภาคสนามหรือผู้ที่ได้รับมอบหมายให้ทำหน้าที่เป็นพี่เลี้ยงของนักศึกษา เป็นที่ปรึกษาคอยช่วยเหลือให้ความรู้ ให้คำแนะนำแก่นักศึกษาในเรื่องการจัดการเรียนรู้ การบริหารและการจัดชั้นเรียน การปฏิบัติตนของนักศึกษาระหว่างการฝึกประสบการณ์ในโรงเรียน นอกจากนี้ครูพี่ลี้ยงอาจหมายรวมถึงครูในโรงเรียนที่เกี่ยวข้องกับงานที่นักศึกษาต้องไปฝึกประสบการณ์ภาคสนาม ครูพี่เลี้ยงมีบทบาทและหน้าที่รับผิดชอบ ดังนี้

1) แนะนำนักศึกษาต่อนักเรียนในชั้นเรียน

2) แนะนำให้นักศึกษาให้มีความเข้าใจสภาพทั่วไปและสภาพการเรียนของ

นักเรียนการปกครองชั้นเรียน ตลอดจนการทำงานประจำชั้นต่าง ๆ

3) เปิดโอกาสให้นักศึกษาได้สังเกตการสอนของตนเป็นเวลา 1 สัปดาห์ ก่อน

ลงมือสอนจริง

4) ช่วยแนะนำ สาธิตการสอนและกระทำกิจกรรมต่างๆ ในชั้นเรียนเป็น

แบบอย่างแก่นักศึกษา

5) ให้คำแนะนำแก่นักศึกษาในเรื่องการทำกำหนดการสอนหน่วยการเรียนรู้

แผนการจัดการเรียนรู้และเรื่องอื่นๆ ตามภาระงานที่กำหนด

6) สังเกตการจัดการเรียนรู้และการทำงานในชั้นเรียนของนักศึกษา การ

จัดการเรียนรู้โดยสม่ำเสมอ ไม่ปล่อยให้นักศึกษาปฏิบัติการสอนโดย

ลำพัง เมื่อพบว่างานใดบกพร่องหรือไม่ถูกต้องตามหลักการต้องให้

คำแนะนำ เพื่อให้การปฏิบัติการสอนในสถานศึกษาดำเนินการไปด้วยดี

7) ตรวจแผนการจัดการเรียนรู้ของนักศึกษา พร้อมทั้งให้ข้อเสนอแนะใน

การสอนนั้นด้วย เพื่อนักศึกษาได้แก้ไขปรับปรุงก่อนสอน

8) ช่วยเหลือให้คำแนะนำนักศึกษาในเรื่องการจัดทำและการใช้สื่ออุปกรณ์การสอน ตลอดจนแหล่งวิทยาการในชุมชน

9) แนะนำนักศึกษาให้รู้จักนำนวัตกรรมและภูมิปัญญาท้องถิ่นมาใช้ในการจัดการเรียนการสอน

10) ปรึกษาหารือกับอาจารย์นิเทศก์เมื่อการสอนและงานด้านต่างๆ ของ

นักศึกษามีปัญหา และร่วมกันวางแผนเพื่อปรับปรุงและพัฒนาการ

ปฏิบัติงานของนักศึกษาด้านต่างๆ

11) เป็นแบบอย่างแก่นักศึกษาในการชักชวนให้ประชาชนให้ความสนใจและ

ร่วมมือกับโรงเรียนในการพัฒนาโรงเรียนและท้องถิ่น

12) ประเมินผลการฝึกประสบการณ์ภาคสนามของนักศึกษา

# **5.3 การปฏิบัติของนักศึกษา**

นักศึกษาที่ออกฝึกประสบการณ์ภาคสนามมีแนวทางในการปฏิบัติตนเพื่อให้การดำเนินงานเป็นไปอย่างมีประสิทธิภาพ ดังนี้

**5.3.1 การติดต่อและรายงานตัว**

1) นักศึกษาทุกคนต้องไปติดต่อกับโรงเรียนล่วงหน้าก่อนส่งตัวเป็นทางการเพื่อรับวิชาที่จะสอน ระดับชั้นที่จะสอน เนื้อหาที่จะสอน เพื่อนำมาศึกษาและวางแผนการจัดการเรียนรู้ล่วงหน้าก่อนไปสอนจริง

2) การส่งตัวและการรายงานตัวอย่างเป็นทางการให้นักศึกษารับหนังสือส่งตัวจากฝ่ายฝึกประสบการณ์วิชาชีพครู นักศึกษาทุกคนในแต่ละหน่วยโรงเรียนนัดหมายไปรายงานตัวกับผู้บริหารโรงเรียนโดยพร้อมเพรียงกันในวันที่กำหนดคือในวันเริ่มปฏิบัติงานการปฏิบัติการสอนในสถานศึกษา

3) เข้ารับการปฐมนิเทศจากผู้บริหารโรงเรียน

4) เข้าพบหัวหน้าสายชั้นและครูพี่เลี้ยงตามที่ผู้บริหารโรงเรียนจัดให้

5) รับมอบหมายงานหน้าที่ครูประจำชั้น

**5.3.2** **การแต่งกาย**

นักศึกษาฝึกประสบการณ์วิชาชีพครู จะต้องแต่งกายตามระเบียบของมหาวิทยาลัย หรือตามข้อกำหนดในกิจกรรมของสถานศึกษา แต่งกายสุภาพเหมาะสมกับความเป็นครู

**5.3.3 ความประพฤติ**

1) นักศึกษาต้องประพฤติตนให้เหมาะสมกับเป็นนักศึกษาครู

2) ประพฤติตนตามระเบียบของโรงเรียนและมหาวิทยาลัย

3) ความประพฤติที่ถือเป็นความผิดร้ายแรง ได้แก่

3.1) การดื่มสุรา

3.2) การเล่นการพนัน

3.3) การเสพ การขายหรือมีสิ่งเสพติดไว้ในครอบครอง

3.4) การประพฤติเสื่อมเสียในเรื่องชู้สาว

3.5) การมีอาวุธส่อเจตนาที่ก่อเหตุร้ายแรง

3.6) การก่อการทะเลาะวิวาท

3.7) การเป็นตัวการก่อให้เกิดการแตกแยกสามัคคีภายในหน่วยปฏิบัติการ

สอนในสถานศึกษา

3.8) การปลอมแปลงข้อมูลการปฏิบัติงานวิชาชีพครู

3.9) ความผิดอื่นใดที่คณะกรรมการฝ่ายฝึกประสบการณ์วิชาชีพครูลงมติว่าเป็นความผิดร้ายแรง

การลงโทษกรณีความผิดร้ายแรงให้เสนอฝ่ายฝึกประสบการณ์วิชาชีพครูตั้งคณะกรรมการพิจารณาลงโทษ

**5.3.4 การปฏิบัติงาน**

1) ต้องเริ่มปฏิบัติงานที่โรงเรียนก่อนโรงเรียนเข้าอย่างน้อย 20 นาที ถ้าเป็นเวรต้องเริ่มปฏิบัติงานก่อนโรงเรียนเข้าอย่างน้อย 30 นาทีหรือเป็นไปตามที่โรงเรียนกำหนด

2) ลงเวลาทำงานในสมุดลงเวลาตอนเช้าเมื่อเริ่มปฏิบัติงานและลงเวลากลับเมื่อเลิกปฏิบัติงานตอนเย็นตามเวลาจริง การลงเวลาแทนกันหรือการลงเวลาย้อนหลังในกรณีที่ขาดถือเป็นความผิดร้ายแรง

3) นักศึกษาจะขาดหายไปเฉยๆ โดยไม่แจ้งให้โรงเรียนทราบไม่ได้

4) นักศึกษาไม่สามารถลากิจส่วนตัว หากมีความจำเป็นยิ่งยวดและเหตุอันสมควรที่จะต้องลา ให้ลาต่อหัวหน้าสถานศึกษา

5) นักศึกษาที่ลาป่วยจะต้องมีใบรับรองแพทย์

6) ใบลาแต่ละครั้งต้องทำสำเนาไว้ 1 ชุดด้วยเพื่อรวบรวมไว้เป็นหลักฐานส่งต่ออาจารย์นิเทศก์พร้อมบัญชีลงเวลา เมื่อเสร็จสิ้นการปฏิบัติการสอนในสถานศึกษาแล้วหรือกรณีที่อาจารย์นิเทศก์เรียกดูในระหว่างการนิเทศ

7) การออกนอกบริเวณโรงเรียนเป็นบางช่วงเวลาให้ขออนุญาตทั้งผู้บริหารโรงเรียน หัวหน้าสายชั้นและครูพี่เลี้ยง แต่ต้องเป็นกรณีที่จำเป็นเท่านั้น

8) การกลับไปช่วยงานอาจารย์หรือหน่วยงานต่างๆของมหาวิทยาลัยในช่วงเวลาปฏิบัติการสอนในสถานศึกษาต้องมีการขอตัวเป็นระบบราชการจากสถาบันไปยังโรงเรียน โดยต้องแจ้งให้ฝ่ายฝึกประสบการณ์วิชาชีพครูทราบล่วงหน้าทุกครั้ง

9) นักศึกษาต้องมีเวลาปฏิบัติงาน ณ สถานศึกษาไม่น้อยกว่า 95% ของช่วงเวลาปฏิบัติงานวิชาชีพครูในสถานศึกษาที่กำหนด เวลาการปฏิบัติงานที่ขาดไปนั้นต้องเป็นกรณีเจ็บป่วยหรือมีการลากิจธุระที่จำเป็นเท่านั้น ต้องไม่เป็นการจงใจหรือส่อไปในทางตั้งใจจะหยุดให้เต็มสิทธิโดยไม่มีความจำเป็น

10) นักศึกษาต้องปฏิบัติงานตามระเบียบและ ประเพณีของโรงเรียนที่เป็นหน่วยปฏิบัติการในสถานศึกษาโดยไม่อ้างภาระหน้าที่ของมหาวิทยาลัย เช่น งานพิเศษในวันหยุดของมหาวิทยาลัยเป็นต้น

**5.3.5 ข้อเสนอแนะในการปฏิบัติหน้าที่ของนักศึกษาระหว่าง การฝึกประสบการณ์ภาคสนาม**

การปฏิบัติงานในสถานศึกษาจะประสบผลสำเร็จด้วยดีต้องมีความตั้งใจจริงที่จะทำงานสอนและฝึกปฏิบัติงานในหน้าที่ความรับผิดชอบ มีความขยันหมั่นเพียร เสียสละ และใฝ่รู้ ดังนั้น คุณลักษณะของครูควรประกอบด้วยลักษณะต่างๆ ดังต่อไปนี้

1) ความรับผิดชอบนักศึกษาครูควรอุทิศแรงกาย กำลังความคิดเห็นอย่างเต็มสติ

กำลังและอุทิศเวลาทั้งหมดเพื่อการฝึกปฏิบัติ โดยไม่ถือโอกาสยามว่างไปทำกิจกรรมอื่นที่ไม่ใช่งานในหน้าที่ครู

2) ความอุตสาหพยายาม นักศึกษาครูพึงตั้งใจทำงานในหน้าที่ด้วยความขยันขันแข็ง เอางานเอาการ ไม่ปล่อยเวลาให้ล่วงไปโดยเปล่าประโยชน์ มีความพากเพียรที่จะปฏิบัติงานให้ลุล่วงไปอย่างมีคุณภาพและสำเร็จลงด้วยดี

3) กระตือรือร้น นักศึกษาครูควรทำงานด้วยความสนใจ หาข้อบกพร่องแล้วรีบแก้ไข พยายามพัฒนางานให้ดีขึ้นทุกวิถีทาง สิ่งใดควรทำรีบทำทันทีและเสร็จทันเวลาเสมอ

4) ความซื่อสัตย์ต่อหน้าที่ นักศึกษาครูนอกจากจะทำงานสอนแล้วยังต้องรับผิดชอบงานในหน้าที่ครู จึงควรปฏิบัติตนให้เป็นที่ไว้วางใจ ตรงต่อเวลา ไม่หลีกเลี่ยงงาน ทำหน้าที่ของตนให้สมบูรณ์โดยไม่ต้องว่ากล่าวตักเตือน

5) การปรับปรุงตนเอง นักศึกษาครูจะต้องยอมรับฟังคำวิจารณ์และตักเตือนจากผู้เกี่ยวข้องด้วยความเต็มใจ พยายามปรับปรุงแก้ไขในสิ่งที่ตนบกพร่อง หมั่นตรวจตรางานอยู่ตลอดเวลา ทั้งนี้เพื่อสร้างสมรรถภาพแห่งตนให้ปฏิบัติสำเร็จลุล่วงไปด้วยดี

6) ความตรงต่อเวลา นักศึกษาครูต้องเป็นคนตรงต่อเวลาเสมอ ทั้งการไปถึงโรงเรียนในตอนเช้า ก่อนเวลาโรงเรียนเข้า เพื่อทบทวนวิชาที่จะสอน ตรวจสอบอุปกรณ์ให้พร้อมที่จะใช้ตลอดจนศึกษาระเบียบข้อบังคับหรือประกาศของทางโรงเรียน เข้าห้องสอนและเลิกตรงต่อเวลาการปฏิบัติเช่นนี้แสดงถึงความเอาใจใส่ต่อหน้าที่และเป็นตัวอย่างที่ดีของนักเรียนด้วย

7) ความร่วมมือ นอกจากงานประจำแล้วนักศึกษาครูจำเป็นต้องให้ความร่วมมือในกิจกรรมต่างๆ ของโรงเรียน นับเป็นโอกาสอันดีที่จะได้ใช้ความสามารถและประสบการณ์ที่ตนมีอยู่ การช่วยเหลือกิจกรรมของโรงเรียน การทำประโยชน์ส่วนรวม การแสดงความมีน้ำใจ ซึ่งนอกจะส่งผลให้เกิดความสามัคคีร่วมแรงร่วมใจระหว่างครู อาจารย์ นักศึกษาแล้วยังนำชื่อเสียงมาสู่มหาวิทยาลัยการศึกษาของนักศึกษาครูอีกด้วย

8) การส่งงาน นักศึกษาครูที่ดีควรส่งงานตามเวลาที่อาจารย์กำหนดอย่างเคร่งครัดไม่ควรหลีกเลี่ยงผัดวันประกันพรุ่ง อ้างเหตุผลส่วนตัวนานาประการ พึงสำนึกว่างานต่างๆ ที่กำหนดให้นั้นเป็นประโยชน์แก่ตนเองที่จะทำให้การสอนไม่ผิดพลาดช่วยให้เกิดความมั่นใจในตนเองและเป็นความก้าวหน้าในการปฏิบัติงานในสถานศึกษาซึ่งจะเป็นหลักในการปรับปรุงแก้ไขให้ดียิ่งขึ้นต่อไป

**5.3.6 บทบาทและหน้าที่ของนักศึกษา** นักศึกษามีบทบาทหน้าที่จะต้องปฏิบัติดังนี้

1) นักศึกษาต้องเตรียมแฟ้มประวัติส่วนตัว ผลการเรียนและความรู้ความสามารถพิเศษให้ครูพี่เลี้ยงหรือผู้เกี่ยวข้องศึกษา เพื่อมอบหมายงานให้สอดคล้องกับความรู้ความสามารถ

2) เข้ารับการปฐมนิเทศจากฝ่ายฝึกประสบการณ์วิชาชีพครู คณะครุศาสตร์ของมหาวิทยาลัยและรับการปฐมนิเทศจากโรงเรียนเมื่อได้รับการส่งตัวไปโรงเรียนเรียบร้อยแล้ว

3) ศึกษารายละเอียดในคู่มือและเอกสารที่เกี่ยวข้องกับการฝึกประสบการณ์ภาคสนามได้เข้าใจชัดเจน

4) พบครูพี่เลี้ยงเพื่อรับการมอบหมายภาระงาน

5) ดำเนินการปฏิบัติงานตามที่ได้รับมอบหมายดังนี้

5.1) วางแผนการปฏิบัติงานในแต่ละสัปดาห์ตามภารกิจที่ต้องปฏิบัติ

5.2) ศึกษาค้นคว้าเนื้อหาและวางแผนการสอนที่ได้รับมอบหมายโดยทำกำหนดการสอนให้เสร็จอย่างช้าในสัปดาห์แรก จัดทำแผนการสอนให้เสร็จล่วงหน้าอย่างน้อย 1 สัปดาห์ ส่งให้ครูพี่เลี้ยงตรวจก่อนนำไปสอนทุกสัปดาห์

5.3) จัดเตรียมสื่อการสอนตามแผนการจัดการเรียนรู้ที่วางไว้

5.4) ปฏิบัติการสอนตามตารางสอนที่ได้รับมอบหมาย

5.5) รับการนิเทศจากครูพี่เลี้ยงอย่างน้อยสัปดาห์ละ2ครั้ง รับฟังคำแนะนำปรับปรุงแก้ไข

5.6) รับการนิเทศจากอาจารย์นิเทศก์ แก้ไขปรับปรุงตามข้อเสนอแนะ

5.7) ปฏิบัติงานในหน้าที่ครูประจำชั้นคนละ1 ชั้นเรียน

5.8) ปฏิบัติงานอื่นตามงานที่นักศึกษาต้องปฏิบัติหรืองานที่ได้รับมอบหมายจากทางโรงเรียน

5.9) ประชุมร่วมกันระหว่างนักศึกษาเพื่อวางแผนโครงการ ปรึกษาหารือและแลกเปลี่ยนความคิดเห็นและร่วมแก้ไขปัญหาต่างๆ ร่วมกันเป็นประจำสัปดาห์ละ 1 ครั้ง บันทึกการประชุมทุกครั้งและเสนออาจารย์นิเทศวิชาชีพครู

ตรวจและรับทราบ

5.10) เข้าร่วมสัมมนาระหว่างและหลังฝึก-ประสบการณ์วิชาชีพครู

5.11) ติดตามให้ผู้บริหารโรงเรียน ครูพี่เลี้ยงและอาจารย์นิเทศก์ประเมินผลการปฏิบัติงานที่กำหนด

**6. การเตรียมการในการแนะแนวและช่วยเหลือนักศึกษา**

คณะครุศาสตร์ดำเนินการแนะแนวและช่วยเหลือนักศึกษา เพื่อให้นักศึกษามีความรู้ความเข้าใจและสามารถปฏิบัติงานวิชาชีพครูตามกรอบภาระงานที่กำหนดในการปฏิบัติงานวิชาชีพครูในสถานศึกษา โดยดำเนินการดังนี้

6.1 จัดทำคู่มือการฝึกประสบการณ์วิชาชีพครู สมุดบันทึกการปฏิบัติงานวิชาชีพครูในสถานศึกษา เพื่อเป็นแนวทางในการดำเนินงาน และให้คำแนะนำกับนักศึกษา

6.2 จัดประชุมผู้บริหารโรงเรียนและผู้ดูแลงานฝึก-ประสบการณ์วิชาชีพครูของโรงเรียนเพื่อสร้างความเข้าใจแนวทางและกระบวนการฝึกประสบการณ์วิชาชีพครูสำหรับนักศึกษาครูของมหาวิทยาลัย

6.3 จัดประชุมสัมมนาครูพี่เลี้ยง อาจารย์นิเทศก์เพื่อชี้แจงทำความเข้าใจกรอบภาระงานและแนวทางการนิเทศนักศึกษารวมทั้งรับฟังความคิดเห็น ข้อเสนอแนะและแลกเปลี่ยนเรียนรู้การให้คำแนะนำและการช่วยเหลือนักศึกษาในการปฏิบัติงาน

6.4 กำหนดการมีการนิเทศติดตามนักศึกษาขณะปฏิบัติงานในสถานศึกษาและเปิดโอกาสให้นักศึกษาสามารถติดต่อประสานงานกับอาจารย์นิเทศก์และฝ่ายฝึกประสบการณ์วิชาชีพครูในกรณีมีปัญหารุนแรงเกิดขึ้นเพื่อทางคณะจะได้ช่วยดำเนินการแก้ปัญหาและให้การช่วยเหลือต่อไป

**7. สิ่งอำนวยความสะดวกและการสนับสนุน ที่ต้องการจากสถานที่ที่จัดประสบการณ์ภาคสนาม/สถานประกอบการ**

คณะครุศาสตร์และโรงเรียนเป็นผู้ดำเนินการจัดสรรสิ่งอำนวยความสะดวกต่างๆ เช่น คอมพิวเตอร์และวัสดุทางการศึกษาที่จำเป็นในการเรียนการสอนและการปฏิบัติงานอื่น ๆ ที่เกี่ยวข้อง

### หมวดที่ 5 การวางแผนและการเตรียมการ

**1. การกำหนดสถานที่**

ในการปฏิบัติการสอน คณะครุศาสตร์มีโรงเรียนเครือข่ายปฏิบัติการวิชาชีพ โดยนักศึกษา ฝ่ายฝึกประสบการณ์วิชาชีพครูและหัวหน้าอาจารย์นิเทศก์ในแต่ละสาขาวิชาเป็นผู้ร่วมกันกำหนดโรงเรียนสำหรับนักศึกษาฝึกประสบการณ์วิชาชีพครูให้เป็นไปตามเกณฑ์มาตรฐานของคุรุสภา

**2. การเตรียมนักศึกษา**

จัดปฐมนิเทศนักศึกษาก่อนไปปฏิบัติงานวิชาชีพครู โดยมีการให้ความรู้ในเรื่องทักษะการสอน ทักษะการปฏิบัติงานครูอื่น ๆ การนิเทศ การประเมินผล ชี้แจงกฎ ระเบียบ ที่นักศึกษาควรทราบและปฏิบัติ

**3. การเตรียมอาจารย์ที่ปรึกษา/อาจารย์นิเทศก์**

ฝ่ายฝึกประสบการณ์วิชาชีพครูจัดประชุมสัมมนาอาจารย์นิเทศก์คณะครุศาสตร์ โดยมีคู่มือการปฏิบัติงานวิชาชีพครูในสถานศึกษาและคู่มือการนิเทศมอบให้กับอาจารย์นิเทศก์

**4. การเตรียมครูพี่เลี้ยงในสถานที่ฝึก**

ฝ่ายฝึกประสบการณ์วิชาชีพครูจัดประชุมสัมมนาครูพี่เลี้ยง เพื่อทำความเข้าใจในบทบาทของครูพี่เลี้ยง ผู้บริหารโรงเรียนในการดูแลนักศึกษา โดยมีคู่มือการปฏิบัติงานวิชาชีพครู สมุดปฏิบัติงานและคู่มือการนิเทศมอบให้กับผู้เกี่ยวข้อง

**5. การจัดการความเสี่ยง**

ฝ่ายฝึกประสบการณ์วิชาชีพครู อาจารย์นิเทศคณะครุศาสตร์ จัดประชุมวางแผนในเรื่องการจัดการความเสี่ยงในเรื่องการปฏิบัติการวิชาชีพทางด้านวิชาการ ความเครียด และด้านสวัสดิภาพอื่น ๆ โดยมีการวางแผนเพื่อการประชุมให้นักศึกษารับทราบข้อมูลต่างๆ อย่างเป็นระบบ พร้อมเอกสารการปฏิบัติการวิชาชีพครู วางแผนการติดตาม ดูแลและช่วยเหลือนักศึกษาในกรณีเกิดเหตุการณ์ที่ไม่คาดคิด โดยให้มีลำดับขั้นตอนในการช่วยเหลือ คือ อาจารย์นิเทศก์วิชาเอก อาจารย์นิเทศก์วิชาชีพครู ครูพี่เลี้ยง ผู้บริหารโรงเรียน ฝ่ายฝึกประสบการณ์วิชาชีพครูเพื่อการแก้ไขปัญหาอย่างเป็นขั้นตอน

**หมวดที่ 6 การประเมินนักศึกษา**

**1. กรอบการประเมิน**

1.1 การประเมินตามจุดมุ่งหมายของประสบการณ์ภาคสนามและขอบข่ายภาระงานการฝึกประสบการณ์วิชาชีพครู ซึ่งอ้างอิงตามเกณฑ์ที่กำหนดโดยคุรุสภาและผลการเรียนรู้ตามกรอบมาตรฐานคุณวุฒิระดับปริญญาตรี สาขาครุศาสตรบัณฑิต(หลักสูตรห้าปี) มีรายละเอียดดังนี้

|  |  |  |  |  |  |  |
| --- | --- | --- | --- | --- | --- | --- |
| **ผู้ประเมิน** | **องค์ประกอบ** | | | | | |
| **คุณ ลักษณะความเป็นครู** | **การจัดการเรียนรู้** | **การวิจัยเพื่อพัฒนา การเรียนรู้** | **โครงการส่งเสริมวิชาการ** | **ระบบดูแลช่วยเหลือนักเรียน/การศึกษารายกรณี** | **รวมคะแนน** |
| **คะแนนเต็ม** | **22** | **50** | **12** | **8** | **8** | **100** |
| ผู้บริหาร | 4 | - | - | 4 | - | 8 |
| ครูพี่เลี้ยง | 4 | 30 | 4 | - | 4 | 42 |
| อาจารย์นิเทศก์วิชาเอก | 2 | 20 | 8 | - | - | 30 |
| อาจารย์นิเทศก์วิชาชีพครู | 2 | - | - | 4 | 4 | 10 |
| กรรมการฝ่ายฝึกประสบการณ์วิชาชีพครู | 10 | - | -- | - | - | 10 |
|  |  |  |  |  |  |  |

#### 1.2 เกณฑ์การตัดสินผลการประเมิน

|  |  |
| --- | --- |
| **คะแนนร้อยละ** | **เกรด** |
| 90.00 – 100.00 | A |
| 85.00 – 89.99 | B+ |
| 80.00 – 84.99 | B |
| 75.00 – 79.99 | C+ |
| 70.00 – 74.99 | C |
| 65.00 – 69.99 | D+ |
| 60.00 – 64.99 | D |
| ต่ำกว่าร้อยละ 59.99 | E |

สำหรับกรณีต่อไปนี้

1) นักศึกษาไม่ได้เข้าร่วมกิจกรรมปฐมนิเทศ สัมมนาระหว่างแล หลังการปฏิบัติงานวิชาชีพครู

2) นักศึกษาได้เข้าร่วมกิจกรรมปฐมนิเทศ สัมมนาระหว่างและหลังปฏิบัติงานวิชาชีพครูแต่ไม่ครบถ้วนตามเวลาและไม่ครบถ้วนตามกระบวนการ

3) นักศึกษาไม่ปฏิบัติตามแนวปฏิบัติ ระเบียบของการฝึก-ประสบการณ์วิชาชีพครู และ/หรือ แสดง/ส่อถึงพฤติกรรมทุจริตหรือพฤติกรรมไม่เหมาะสม ในกระบวนใดกระบวนการหนึ่งของการฝึกประสบการณ์วิชาชีพครู

การประเมินผลในกรณีดังกล่าวหรือข้อใดข้อหนึ่ง ให้อยู่ในดุลยพินิจของคณะกรรมการฝ่ายฝึกประสบการณ์วิชาชีพครูคณะครุศาสตร์เป็นผู้พิจารณาตัดสินและให้ถือผลการพิจารณาของคณะกรรมการฝ่ายฝึกประสบการณ์วิชาชีพครูคณะครุศาสตร์เป็นที่สิ้นสุด

1.3 เกณฑ์การผ่าน

นักศึกษาต้องได้รับเกรดการตัดสินผลการเรียนไม่น้อยกว่าเกรด C จึงผ่านเกณฑ์การประเมินการปฏิบัติงานวิชาชีพครู

**2. กระบวนการประเมินผลการปฏิบัติงานของนักศึกษา**

2.1 ผู้บริหารโรงเรียน ครูพี่เลี้ยง อาจารย์นิเทศก์วิชาเอก อาจารย์นิเทศวิชาชีพครูและฝ่ายฝึก-ประสบการณ์วิชาชีพครู ประเมินตามแบบฟอร์มที่กำหนด

2.2 การประเมินครั้งที่ 1 – 4 เป็นการประเมินความก้าวหน้าเพื่อการปรับปรุงและพัฒนาการปฏิบัติงาน ส่วนการประเมินสรุปผลผ่านระบบออนไลน์ เป็นการประเมินสรุปผลและนำคะแนนของการประเมินไปคำนวณเพื่อตัดสินผลการเรียนรู้)

2.3 อาจารย์ฝ่ายฝึกประสบการณ์วิชาชีพครูของแต่ละหลักสูตรประมวลคะแนนตามหลักเกณฑ์ที่ได้ระบุไว้ โดยรวมคะแนนของแต่ละฝ่ายตามสัดส่วนที่กำหนดแล้วสรุปเป็นเกรด

**3. ความรับผิดชอบของครูพี่เลี้ยงต่อการประเมินนักศึกษา**

ครูพี่เลี้ยงเป็นผู้มีความใกล้ชิดในการปฏิบัติงานของนักศึกษามากที่สุด จึงมีสัดส่วนคะแนนมากที่สุดด้วย โดยประเมินนักศึกษาในด้านต่อไปนี้ ได้แก่ 1) คุณลักษณะความเป็นครู 2) การจัดการเรียนรู้ 3) การวิจัยเพื่อพัฒนาการเรียนรู้และ 4) ระบบดูแลช่วยเหลือนักเรียน/การศึกษาผู้เรียนรายกรณี

อนึ่ง ครูพี่เลี้ยงทำการประเมินนักศึกษาด้านสมรรถนะของผู้จะประกอบวิชาชีพครู ผลการประเมินจะ**ไม่นำ**ไปคำนวณและตัดสินผลการเรียน (ประเมินสรุปผลผ่านระบบ online)

**4. การสรุปผลการประเมินที่แตกต่าง**

ฝ่ายฝึกประสบการณ์วิชาชีพประสานงานกับโรงเรียนและหลักสูตรเพื่อตรวจสอบ และทำความเข้าใจเมื่อการประเมินมีความแตกต่างกันอย่างมีนัยสำคัญ และกรณีจำเป็น โดยประสานงานหรือจัดประชุมเพื่อพิจารณาหาข้อสรุปที่ยุติธรรมและดำเนินการต่อไป

**หมวดที่ 7 การประเมินและปรับปรุงการดำเนินการของการฝึกประสบการณ์ภาคสนาม**

**1. กระบวนการประเมินการฝึกประสบการณ์ภาคสนามจากผู้เกี่ยวข้องต่อไปนี้**

**1.1 นักศึกษา**

1) การตอบแบบสอบถาม

2) การประชุมสัมมนาระหว่างและหลังการฝึกประสบการณ์ภาคสนาม

**1.2 ครูพี่เลี้ยง**

1) นิเทศและประเมินผลฝึกประสบการณ์ภาคสนาม ทั้งการสอนและการปฏิบัติงานครูอื่นๆ ในแบบฟอร์มของคณะครุศาสตร์

2) การประชุมครูพี่เลี้ยงเพื่อประเมินผลการฝึกประสบการณ์ภาคสนามของนักศึกษาและกระบวนการจัดประสบการณ์ภาคสนามของคณะครุศาสตร์

**1.3 อาจารย์นิเทศก์**

1) นิเทศและประเมินผลฝึกประสบการณ์ภาคสนามทั้งการสอนและการปฏิบัติงานครูอื่นๆ ใน

แบบฟอร์มของ คณะครุศาสตร์

2) การประชุมอาจารย์นิเทศก์เพื่อประเมินผลการฝึก-ประสบการณ์ภาคสนามของนักศึกษาและกระบวนการจัดประสบการณ์ภาคสนามของคณะครุศาสตร์

**2. กระบวนการทบทวนผลประเมินและการวางแผนปรับปรุง**

ฝ่ายฝึกประสบการณ์วิชาชีพครูของคณะและแต่ละหลักสูตรประมวลผลการประชุมอาจารย์นิเทศก์ ครูพี่เลี้ยง สอบถามความพึงพอใจของคณะผู้บริหารโรงเรียน ร่วมพิจารณาประสิทธิผลของการฝึกประสบการณ์ภาคสนาม วิเคราะห์ปัญหาและกำหนดแผนพัฒนาปรับปรุงสำหรับใช้ในภาคการศึกษาต่อไป โดยแสดงไว้ในรายงานผลการดำเนินงานหลักสูตร